作者：无名氏
词牌/韵律：花心动

paragraphs: 碧瓦朱甍，销千门沈沈，丽日初旭。
画栋暗尘，锦瑟空弦，窈窕故窗红绿。
御柳宫花依然好，春不管、为谁妆束。
翠华远，风光尽属，野樵夷牧。
指似行人恸哭。
尚能道、先朝圣游不足。
凤辇路荒，龙沼波乾，犹有弃珠遗玉。
禁廊人静风琴响，只疑是、霓裳遗曲。
断魂晚，寒鸦又啼古木。